Document ID: /roh_data/filtered/Billingualer_Corpus_interleaved-de-rm.jsonl.gz/1604

This is a text translated from German to Rumantsch Grischun.
Kommission für Bildung und Kultur berät Beitritt des Kantons Graubünden zum Sonderpädagogik-Konkordat

Die grossrätliche Kommission für Bildung und Kultur (KBK) hat unter dem Vorsitz von Grossrätin und Kommissionspräsidentin Susanne Krättli-Lori über die Botschaft der Regierung zum Beitritt zur Interkantonalen Vereinbarung über die Zusammenarbeit im Bereich der Sonderpädagogik (Sonderpädagogik-Konkordat) zuhanden des Grossen Rates beraten. An der Kommissionssitzung teilgenommen hat auch Regierungsrat Claudio Lardi, Vorsteher des Erziehungs-, Kultur- und Umweltschutzdepartements.

Das Sonderpädagogik-Konkordat wurde am 25. Oktober 2007 von der Plenarversammlung der kantonalen Erziehungsdirektorinnen und -direktoren (EDK) ohne Gegenstimmen verabschiedet. Mit dem Beitritt verpflichten sich die Kantone zur Zusammenarbeit im Bereich der Sonderpädagogik, wobei insbesondere das Grundangebot festgelegt werden soll, welches die Bildung und Betreuung von Kinder und Jugendlichen mit besonderem Bildungsbedarf garantiert, die Integration dieser Kinder und Jugendlichen in der Regelschule gefördert wird und eine Verpflichtung zur Anwendung gemeinsamer und einheitlicher Instrumente und Verfahren geschaffen wird. Das Konkordat ist eine direkte Folge der Neugestaltung des Finanzausgleichs und der Aufgabenteilung zwischen Bund und Kantonen, welche die fachliche, rechtliche und finanzielle Verantwortung im Sonderschulbereich den Kantonen übertrug.

Die Kommission für Bildung und Kultur hat nach intensiver Diskussion den einstimmigen Be-schluss gefasst, die Eintretensdebatte abzubrechen und erst wieder aufzunehmen, wenn der Grosse Rat die Totalrevision des Gesetzes über die Volksschulen im Kanton Graubünden (Schulgesetz) beraten hat und dieses Gesetz vom Volk angenommen wurde. Die Totalrevision des Schulgesetzes, worin neu ebenfalls der Bereich der Sonderschulung geregelt wird, befindet sich momentan im Vernehmlassungsverfahren. Deshalb möchte die Kommission die Verabschiedung des Schulgesetzes abwarten, bevor man einen eventuellen Beitritt zum Sonderpädagogik- Konkordat berät. Der Grosse Rat wird sich dementsprechend erst nach der Beratung der Totalrevision des Schulgesetzes mit dem Sonderpädagogik-Konkordat befassen.

Auskunftsperson:

Susanne Krättli-Lori, Kommission für Bildung und Kultur, Tel. 078 668 01 63

Gremium: Kommission für Bildung und Kultur

Quelle: dt Kommission für Bildung und Kultur

25.05.2009
La cumissiun per furmaziun e cultura tracta la participaziun dal chantun Grischun al concordat da la pedagogia speziala

Sut il presidi da la deputada e presidenta da la cumissiun Susanne Krättli-Lori ha la cumissiun dal cussegl grond per furmaziun e cultura (CFC) predeliberà la missiva da la regenza tar la participaziun a la cunvegna interchantunala davart la collavuraziun en il sectur da la pedagogia speziala (concordat da la pedagogia speziala) per mauns dal cussegl grond. Cusseglier guvernativ Claudio Lardi, schef dal departament d'educaziun, cultura e protecziun da l'ambient, ha medemamain prendì part a la sesida da la cumissiun.

Ils 25 d'october 2007 è il concordat da la pedagogia speziala vegnì deliberà da la radunanza plenara da la conferenza svizra da las directuras e dals directurs chantunals da l'educaziun publica (CDEP) senza cuntravuschs. Cun la participaziun s'oblighescha il chantun da collavurar en il sectur da la pedagogia speziala. En quest connex duai en spezial vegnir fixada la purschida da basa che garantescha, che uffants e che giuvenils cun in basegn da furmaziun spezial vegnian furmads ed assistids, che l'integraziun da quests uffants e da quests giuvenils en la scola regulara vegnia promovida e ch'i vegnia fixada in'obligaziun per applitgar instruments e proceduras cuminaivlas ed unitaras. Quest concordat è ina consequenza directa da la nova concepziun da la gulivaziun da finanzas e da la repartiziun da las incumbensas tranter la confederaziun ed ils chantuns che ha surdà als chantuns la responsabladad professiunala, giuridica e finanziala en il sectur da la scola speziala.

Suenter ina discussiun intensiva ha la cumissiun per furmaziun e cultura decidì unanimamain da sistir la debatta d'entrada e da la reprender pir, cur ch'il cussegl grond ha tractà la revisiun totala da la lescha davart las scolas popularas dal chantun Grischun (lescha da scola) e cur che quella è vegnida acceptada dal pievel. La revisiun totala da la lescha da scola, che regla da nov er il sectur da la scolaziun speziala, sa chatta actualmain en la procedura da consultaziun. Pervia da quai vuless la cumissiun spetgar la deliberaziun da la lescha da scola, avant che tractar in'eventuala participaziun al concordat da la pedagogia speziala.

Correspundentamain vegn il cussegl grond a sa fatschentar cun il concordat da la pedagogia speziala pir suenter il tractament da la revisiun totala da la lescha da scola.

Infurmaziuns:

Susanne Krättli-Lori, cumissiun per furmaziun e cultura, tel. 078 668 01 63

Gremi: cumissiun per furmaziun e cultura

Funtauna: rg cumissiun per furmaziun e cultura

25.05.2009